ma pi kasi suli li kasi suli mute lon ma sama. ma ni li jo e kasi mute e soweli mute.
ma pi kasi suli li pana e pona tan ni:
ona li pana e kon pona e kili e moku e tomo tawa soweli mute.
ona li pona e ma. kon suli li ken ala tawa weka e ma.
ona li pana e kiwen kasi. jan li ken pali e ijo e tomo e lipu tan kiwen ni. kin la jan li ken seli e ona li pana e seli tawa sijelo ona li ken seli pona e moku.
ona li pona tawa lukin jan.
ona li awen e telo lon ma.
tenpo ni la jan ike li anpa li seli e kasi suli tan ni: jan li wile e kiwen kasi e ma. ona li wile suli e ma tomo ona li pali e kasi ante lon ma ni.